1. ΝΟΜΟΣ 4195 της 11/13 Ιουλ. 1929 Περί κυρώσεως και τροποποιήσεως του από 7 Αυγ. 1926 Ν.Δ/τος «περί αθεμίτου ανταγωνισμού των επιβατηγών πλοίων». Άρθρον μόνον.-Κυρούται το από 7 Αυγ. 1926 Ν.Δ/μα «περί αθεμίτου ανταγωνισμού των επιβατηγών ατμοπλοίων», τροποποιούμενον εις τα άρθρ. 2 και 5 αυτού και έχον μετά την τροποποίησιν ούτω: Άρθρ.6.-«Η βεβαίωσις των εις τα προηγούμενα άρθρα αναφερομένων παραβάσεων, ενεργουμένη κατόπιν μηνύσεως του ενδιαφερομένου ή και αυτεπαγγέλτως, ανήκει εις ειδικήν επιτροπήν, αποτελουμένην εκ του λιμενάρχου της περιφερείας εις ην έλαβε χώραν η παράβασις, εξ ενός πρωτοδίκου ή του ειρηνοδίκου και εξ ενός αντιπροσώπου του ναυτιλιακού τμήματος του εμπορικού επιμελητηρίου ή του εμπορικού συλλόγου ή, εν ελλείψει τοιούτων, άλλου ειδικού προσώπου, οριζομένου υπό της Δ.Ε.Ν., δια μίαν διετίαν. Η επιτροπή εν τη εκτελέσει των καθηκόντων τούτων απολαμβάνει ανακριτικής εξουσίας, ασκουμένης υπό του λιμενάρχου ή του δικαστικού μέλους αυτής, προς συγκέντρωσιν των απαιτουμένων στοιχείων, επί τη βάσει δε της γνωματεύσεως ταύτης, λαμβανομένης κατά πλειονοψηφίαν και ούσης υποχρεωτικής δια τον λιμενάρχην, εκδίδει ούτος ητιολογημένην απόφασίν του περί επιβολής προστίμου ή περί απαλλαγής. Η απόφασις αύτη του λιμενάρχου υπόκειται εις έφεσιν ενώπιον του αρμοδίου πλημμελειοδίκου, δυναμένην ν’ ασκηθή εντός 5 ημερών από της κοινοποιήσεως της αποφάσεως, δι’ εκθέσεως, συντασσομένης ενώπιον του λιμενάρχου, όστις διαβιβάζει αμέσως ταύτην, μετά πάντων των σχετικών, εις τον αρμόδιον εισαγγελέα, υποχρεούμενον εντός 15 ημερών από της παραλαβής της δικογραφίας να εισαγάγη την υπόθεσιν, δι’ απ’ ευθείας κλήσεως, εις το ακροατήριον του πλημμελειοδικείου, δικάζοντος ανεκκλήτως. Η έφεσις έχει ανασταλτικήν δύναμιν». Σελ. 342 Το αρθρ. 6 ετροποποιήθη ως άνω δια του άρθρ. 7 Νόμ. 4835/1930. Άρθρ.7.-Εις τας διατάξεις περί υποχρεωτικής τηρήσεως του κοινού ναυτολογίου των επιβατηγών ατμοπλοίων, περί ων τα άρθρ. 4 και 5 του Δ/τος της 11 Ιουλ. 1927 περί επιβατηγών πλοίων, υπάγονται και τα φορτηγά τα εκτελούντα ακτοπλοΐαν μεταξύ ελληνικών λιμένων. Άρθρ.8.-Ο χαρακτηρισμός ως επιβατηγού ή φορτηγού γίνεται κατά τας διατάξεις του άρθρ. 8 του ως άνω Δ/τος. Άρθρ.9.-Επιτρέπεται όπως τα κατώτερα και μέγιστα όρια των τιμών των ναύλων των δι’ ελληνικών ιστιοφόρων ή βενζινοκινήτων και πετρελαιοκινήτων ιστιοφόρων πλοίων μεταφερομένων εμπορευμάτων καθορίζωνται εκάστοτε δι’ ενιαίων ναυλολογίων, τα οποία, υποβαλλόμενα προηγουμένως εις έλεγχον του συμβουλίου του εμπορικού ναυτικού, εγκρίνονται δι’ αποφάσεως του Υπουργού των Ναυτικών. Τα ούτως εγκρινόμενα ναυλολόγια είναι υποχρεωτικά δια πάντα τα ανωτέρω ιστιοφόρα πλοία. Οιαδήποτε αυξομείωσις αυτών, και ιδία επί σκοπώ συναγωνισμού, απαγορεύεται. Ο παραβάτης πλοιοκτήτης, πλοίαρχος, ή πράκτωρ διώκεται και τιμωρείται κατά τας διατάξεις του αρθρ. 5 του Ν.Δ/τος «περί επιβατηγών ατμοπλοίων» της 11 Ιουλ. 1927. Άρθρ.10.-Η ισχύς του παρόντος άρχεται από της δημοσιεύσεως αυτού εις την εφημερίδα της Κυβερνήσεως. 19.Δ.β.1 Αθέμιτος Ανταγωνισμός Άρθρ.1.-1.Απαγορεύεται κατά τας δια των επιβατηγών ατμοπλοίων εκτελουμένας συγκοινωνίας μεταξύ των λιμένων του Κράτους ή μεταξύ τούτων και των αλλοδαπών πάσα προς τον σκοπόν συναγωνισμού γινομένη πράξις, αντικειμένη εις τα χρηστά ήθη. 2.Ο παραβάτης, ανεξαρτήτως των ποινικών ευθυνών, περί ων τα επόμενα άρθρα, δύναται να εναχθή προς παράλειψιν της αθεμίτου πράξεως και ανόρθωσιν της προσγινομένης ζημίας. Άρθρ.2.-Ως πράξεις περί ων το προηγούμενον άρθρον χαρακτηρίζονται ιδία:α)«Πάσα παράβασις των εγκεκριμένων υπό του Κράτους τιμολογίων ναύλων, προκειμένου περί γραμμών εσωτερικού, ως και πάσα υποτίμησις των ναύλων επιβατών και εμπορευμάτων εις όρια ευτελή και δυσανάλογα προς τας εκ των παρεχομένων υπηρεσιών και των απαιτήσεων της ασφαλείας και ανέσεως των επιβατών ευλόγους και δικαίας αποζημιώσεις ή εις όρια κατώτερα των συνήθως κρατούντων εν τω λιμένι ναύλων, προκειμένου περί γραμμών εξωτερικού, ενεργουμένη επί σκοπώ αθεμίτου ανταγωνισμού. Ως παράβασις των τιμολογίων ναύλων ή υποτίμησις των ναύλων, κατά την ανωτέρω έννοιαν, θεωρείται και η επιστροφή μέρους ή όλου του εισπραχθέντος ναύλου εις τον επιβάτην ή φορτωτήν είτε αμέσως είτε εμμέσως, υπό τύπον δώρου ή προμηθείας, καθ’ υπερβολήν των κρατούντων περί ταύτης συνήθων ορίων, ενεργουμένη επί σκοπώ αθεμίτου ανταγωνισμού». Η περιπτ. α΄ αντικατεστάθη ως άνω δια του άρθρ. 4 Νομ. 4835/1930. β)Η σύγχρονος αναχώρησις εκ του ιδίου λιμένος δύο ή και περισσοτέρων επιβατηγών πλοίων εκτελούντων την αυτήν γραμμήν συγκοινωνίας, επί σκοπώ συναγωνισμού γινομένη. γ)Η εν γνώσει και εκ προθέσεως γινομένη εις το κοινόν αναγγελία ανακριβών ειδήσεων περί της χωρητικότητος, της ταχύτητος, του χρόνου αναχωρήσεως ή κατάπλου του πλοίου, των όρων της εσωτερικής ανέσεως αυτού, ή περί άλλων ιδιοτήτων ικανών να παραπλανήσουν το κοινόν. δ)Η αδικαιολόγητος άρνησις παραλαβής εμπορευμάτων ή επιβατών, και ε)Η μη εκτέλεσις του εξαγγελθέντος δρομολογίου ή των προσεγγίσεων εις τους διαμέσους λιμένας, έκτος της περιπτώσεως ανωτέρας βίας ή τυχαίου συμβεβηκότος, αφορώντος την ασφάλειαν του πλοίου. Άρθρ.3.-«Ο ένοχος των ανωτέρω πράξεων πλοιοκτήτης ή, επί ανωνύμων εταιριών, διευθυντής, ή πληρεξούσιος διαχειριστής, ή πράκτωρ τιμωρείται δια προστίμου από δραχ. 1.000 έως 100.000, επιβαλλομένου υπό του λιμενάρχου κατά τους ορισμούς του αρθρ. 6 του αυτού Νόμου, ως τροποποιείται κατωτέρω, και εισπραττομένου κατά τας περί εισπράξεως δημοσίων εσόδων διατάξεις. Εν περιπτώσει υπάρξεως πλειόνων συναιτίων της αυτής πράξεως, το πρόστιμον δύναται να κατανεμηθή αναλόγως μεταξύ των συναιτίων». Το άρθρ. 3 αντικατεστάθη ως άνω δια του άρθρ. 5 Νόμ. 4835/1930. Άρθρ.4.-Εάν η ελευθερία του καθορισμού των ναύλων επί των εξωτερικών γραμμών ήθελεν εκτραπή εις αθέμιτον συναγωνισμόν, πλην της εφαρμογής των διατάξεων των προηγουμένων άρθρων, το Υπουργείον των Ναυτικών (διεύθυνσις εμπορικού ναυτικού) δικαιούται να καθορίζη εκάστοτε τα κατώτερα και τα μέγιστα όρια των ναύλων επιβατών και εμπορευμάτων δια τας μεταξύ των ελληνικών λιμένων και της αλλοδαπής ενεργουμένας μεταφοράς υπό ελληνικών επιβατηγών ατμοπλοίων, κατόπιν προηγουμένης γνωμοδοτήσεως του συμβουλίου του εμπορικού ναυτικού. Ο περαιτέρω υποβιβασμός ή αύξησις των ούτω καθοριζομένων κατωτέρων και μεγίστων ορίων ναύλων απαγορεύεται, οι δε παραβάται τιμωρούνται κατά τας διατάξεις του αρθρ. 3. Σελ. 341 Αθέμιτος Ανταγωνισμός 19.Δ.β.1 Άρθρ.5.-1.«Αι αναχωρήσεις των ελληνικών επιβατηγών ατμοπλοίων των εκτελούντων την συγκοινωνίαν μεταξύ λιμένων του Κράτους ή μεταξύ τούτων και λιμένων του εξωτερικού δέον να απέχωσιν αλλήλων κατά χρονικά διαστήματα καθοριζόμενα υπό του Υπουργού των Ναυτικών, μετά γνωμοδότησιν του συμβουλίου Ε.Ν. και κατόπιν ητιολογημένης εκθέσεως της οικείας λιμενικής Αρχής». Η παρ. 1 ετροποποιήθη ως άνω δια του αρθρ. 6 Νόμ. 4835/1930, δι’ ου κατηργήθη η παρ. 2 (φέρουσα αριθ. 3) η δε επομένη (φέρουσα αριθ. 4) έλαβε τον αριθμόν 2. 2.Η παράβασις της ως ανωτέρω κανονιζομένης σειράς και χρόνου αναχωρήσεως, ιδία επί σκοπώ συναγωνισμού, τιμωρείται δια των ποινών του αρθρ. 3.